D lweqt-nni ideg d-yettwana uḍris-nni, yemgarad wakud n yal tawsit, yal tawsit melmi itt-idqqaren. Llant tid i d-ttawin ssbeḥ,llant tid i d-ttawin deg yiḍ. Md: tamacahut zik qqaren-tt-id kan deg yiḍ, imi qqaren-d belli win ara tt-id-yinin sbeḥ acebbub-is ad yuɣal akk d acebḥan daɣen llan wid i d iqqaren belli win ara tt-id-yawin sbeḥ ad yemmet neɣ axxam-is ad t-yaɣ kra, maca ɣer lesnin-agi tinegura ttawin-d, melmi isen yehwa maca llan wid mazal ṭṭfen deg tekti-nni belli tettwanna-d kan deg yiḍ..Akken i d-yenna Djellaoui M’Hammed: “Agraw n tmucuha yettili-d deg yiḍ, mi ččan medden imensi,tettwabrez liḥala, ur d-yeqqim i iceɣben tawacult, ad d-zzin d agraw ɣef lkanun, tasusmi ad d-taɣ amkan, ad teǧǧ nnuba i yinnan n tmacahut24”.